Giftutslippet i Ungarn 2010

Giftutslippet i Ajka, Ungarn var en industriulykke som inntraff i byen Ajka i fylket Veszprém. 

Den 4. oktober 2010 kl. 12:25 (sentraleuropeisk sommertid) kollapset en damvegg og utløste en flom av giftig rødt slam fra en aluminafabrikk tilhørende selskapet MAL Magyar Alumínium Termelő és Kereskedelmi Zrt.. Gjørmen ble utløst i en flodbølge som oversvømte flere nærliggende landsbyer, åkrer og vassdrag. Ifølge ulike kilder var det mellom 600 000 og 1,1 million kubikkmeter slam som fosset ut av deponiet. 

10Aftenposten 13.10.10Artikkel fra det østerrikske TV-selskapet ORF mennesker døde og 150 mennesker ble skadet som følge av ulykken... 

Gjørmen strømmet utover et område på 40 kvadratkilometer. Fra dammen fulgte gjørmen leiet til bekken Torna som renner ut i elven Marcal. Marcal renner ut i elven Raba som igjen munner ut i Mosoni-Duna, en sidearm til Donau.  

 Gjørmens opprinnelse 
Den røde gjørmen som forårsaket ulykken er et avfallsprodukt som blir igjen etter at mineralet bauksitt har blitt foredlet til en form for aluminiumoksid. Gjørmen inneholder mesteparten av urenhetene i bauksitten; den røde fargen kommer av en form for jernoksid, som er hovedkomponenten, men det inneholder også titanium- og vanadium-forbindelser samt mindre mengder av andre tungmetaller. Gjørmen, som er sterkt alkalisk (pH-verdi større enn 7) når den først er produsert, er lagret i store dammer. Det er antatt at omtrent 30 millioner tonn med rød gjørme er lagret rundt fabrikken.

Det var opprinnelig ikke klart hvordan dammen hadde brutt sammen, men ulykken kom etter en svært våt sommer i Sentral-Europa. Politiet har konfiskert dokumenter fra fabrikken, men en talsperson for selskapet som eier fabrikken sa at den siste inspeksjonen av dammen viste ingenting som var urovekkende. Statsministeren i Ungarn Viktor Orbán har sagt at det var menneskelig svikt som mest sannsynlig forårsaket ulykken.«Toxic Red Sludge Spill From Hungarian Aluminum Plant 'An Ecological Disaster'», David Gura, NPR, , 2010

 Konsekvenser 
Flodbølgen av gjørme oversvømte gatene i de nærliggende landsbyene og flommen var sterk nok til å flytte biler. Ni personer døde under flommen eller kort tid etterAftenposten 13.10.10 Ifølge regjeringskilder traff rødslammet 40 bolighus og to kommunale bygninger i to gater i Kolontar, 244 bolighus i 19 gater i Devecser og 14 bolighus i Somlóvásárhely. 

Krisemyndighetene har sagt at gjørmen er farlig og at den vil forårsake en alkalisk reaksjon hvis folk kommer i kontakt med gjørmen og ikke vasker den av med rent vann. Ordføreren i landsbyen Devecser har sagt at 80 til 90 personer har blitt brakt til sykehus med kjemiske brannsår. Selskapet bak fabrikken sier at gjørmen ikke er ansett som farlig ifølge EUs standarder. Opprinnelige målinger viste at gjørmen var ekstremt alkalisk, med en pH-verdi på 13..

Det var opprinnelig fryktet at forurensingen kunne ramme elvene Rába og Donau. Den 7. oktober ble små økninger i pH-verdien registrert i Raabs munning i Mosoni-Duna. Sidearmen Mosoni-Duna renner ut i Donau etter å ha passert Kleine Schüttinsel, en øy i Donau. Den røde fargen var ikke synlig for det blotte øye ved utløpet i Donau, men død fisk fløt i elvens overflate.

 Opprydding 
miniatyr|En tilstøtende kanal i 2010.
I tillegg til de umiddelbare effektene av den røde gjørmen, var det også bekymring for vassdragene i Ungarn. Elven Torna renner gjennom det rammede området fra Ajka til munningen i elven Marcal, og redningsarbeidere helte flere tonn med gips i elven for å binde opp gjørmen og hindre den i å renne nedover elven. Marcal-elven renner inn i Rába-elven som igjen renner inn i Mosoni-Duna, en sidearm til Donau. 

Dagen etter ulykken beordret miljøvernmyndighetene full stans i all produksjon på den involverte fabrikken og gjenoppbyggingen av dammen. Neste dag sa styrelederen i selskapet i et radiointervju at han ville sannsynligvis starte produksjonen igjen etter helgen (5 til 6 dager etter ulykken). 

Ungarske myndigheter beregnet opprinnelig at oppryddingsarbeidet ville ta minst et år og koste flere titalls millioner dollar.

Medio oktober var innbyggerne i de rammede landsbyene i ferd med å flytte tilbake til sine hjem. Virksomheten i selskapet ble samtidig startet igjen.

 Se også 
 Cyanidutslippet ved Baia Mare 2000
 Dambruddet ved Val di Stava

 Referanser 

 Eksterne lenker 

 Luftfoto av dammen og ødeleggelsene.
 Bilder av ødeleggelsene.

Kategori:Miljøkatastrofer
Kategori:Hendelser i 2010
Kategori:Ungarns historie
Ungarn